Úradný vestník L 008 , 14/01/2004 S. 0008 - 0011



Rozhodnutie Komisie z 23. decembra 2003, ktorým sa mení a dopĺňa rozhodnutie 97/296/ES, ktorým sa ustanovuje zoznam tretích krajín, z ktorých je povolený dovoz produktov rybolovu určených na ľudskú spotrebu, pokiaľ ide o Guajanu, Keňu, Srbsko a Čiernu horu a Egypt [oznámené pod číslom dokumentu K(2003) 5007] (Text s významom pre EHP) (2004/36/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov zariadení tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé lastúrniky [1], najmä na jeho článok 2 ods. 2 a 3, keďže: (1) Rozhodnutie Komisie 97/296/ES z 22. apríla 1997, ktorým sa ustanovuje zoznam tretích krajín, z ktorých je povolený dovoz produktov rybolovu určených na ľudskú spotrebu [2], uvádza krajiny a územia, z ktorých sú povolené dovozy produktov rybolovu určených na ľudskú spotrebu. Časť I prílohy k tomuto rozhodnutiu uvádza krajiny a územia, na ktoré sa vzťahuje osobitné rozhodnutie podľa smernice Rady 91/493/EHS z 22. júla 1991, ktorou sa ustanovujú zdravotné podmienky na výrobu a uvádzanie produktov rybolovu na trh [3], a časť II tejto prílohy uvádza krajiny a územia spĺňajúce podmienky ustanovené v článku 2 ods. 2 rozhodnutia 95/408/ES. (2) Rozhodnutia Komisie 2004/40/ES [4], 2004/39/ES [5], 2004/37/ES [6] a 2004/38/ES [7] ustanovujú osobitné dovozné podmienky na produkty rybolovu pochádzajúce z Guajany, Kene, Srbska a Čiernej hory a Egypta. Tieto krajiny by sa mali preto pridať do zoznamu v časti I prílohy k rozhodnutiu 97/296/ES. (3) Rozhodnutie 97/296/ES by sa preto malo príslušne zmeniť a doplniť. (4) Toto rozhodnutie by malo nadobudnúť účinnosť v rovnaký deň ako rozhodnutia 2004/40/ES a 2004/38/ES, pokiaľ ide o dovoz produktov rybolovu z Guajany a Egypta. (5) Pokiaľ ide o dovoz produktov rybolovu z Kene a Srbska a Čiernej hory, toto rozhodnutie by malo nadobudnúť účinnosť v rovnaký deň ako rozhodnutia 2004/39/ES a 2004/37/ES. (6) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 97/296/ES sa nahrádza prílohou k tomuto rozhodnutiu. Článok 2 Toto rozhodnutie sa bude uplatňovať od 28. februára 2004, pokiaľ ide o dovozy produktov rybolovu z Kene a Srbska a Čiernej hory. Toto rozhodnutie sa uplatňuje od 17. januára 2004, pokiaľ ide o dovozy produktov rybolovu z Guajany a Egypta. Článok 3 Toto rozhodnutie je adresované členským štátom. V Bruseli 23. decembra 2003 Za Komisiu David Byrne člen Komisie [1] Ú. v. ES L 243, 11.10.1995, s. 17; rozhodnutie naposledy zmenené a doplnené nariadením (ES) č. 806/2003 (Ú. v. ES L 122, 16.5.2003, s. 1). [2] Ú. v. ES L 122, 14.5.1997, s. 21, rozhodnutie naposledy zmenené a doplnené rozhodnutím 2003/764/ES (Ú. v. ES L 273, 24.10.2003, s. 43). [3] Ú. v. ES L 268, 24.9.1991, s. 15; smernica naposledy zmenená a doplnená nariadením (ES) č. 806/2003. [4] Pozri stranu 27 tohto úradného vestníka. [5] Pozri stranu 22 tohto úradného vestníka. [6] Pozri stranu 12 tohto úradného vestníka. [7] Pozri stranu 17 tohto úradného vestníka. -------------------------------------------------- PRÍLOHA ZOZNAM KRAJÍN A ÚZEMÍ, Z KTORÝCH JE POVOLENÝ DOVOZ PRODUKTOV RYBOLOVU V KAŽDEJ FORME URČENEJ NA ĽUDSKÚ SPOTREBU I. Krajiny a územia, na ktoré sa vzťahuje osobitné rozhodnutie podľa smernice 91/493/EHS AE — SPOJENÉ ARABSKÉ EMIRÁTY AL — ALBÁNSKO AN — HOLANDSKÉ ANTILY AR — ARGENTÍNA AU — AUSTRÁLIA BD — BANGLADÉŠ BG — BULHARSKO BR — BRAZÍLIA BZ — BELIZE CA — KANADA CH — ŠVAJČIARSKO CI — Pobrežie Slonoviny CL — ČILE KN — ČÍNA CO — KOLUMBIA CR — KOSTARIKA CS — SRBSKO A ČIERNA HORA [1] CU — KUBA CV — KAPVERDY CZ — ČESKÁ REPUBLIKA EC — EKVÁDOR EE — ESTÓNSKO EG — EGYPT FK — FALKLANDSKÉ OSTROVY GA — GABUN GH — GHANA GL — GRÓNSKO GM — GAMBIA GN — GUINEA GT — GUATEMALA GY — GUAJANA HN — HONDURAS HR — CHORVÁTSKO ID — INDONÉZIA IN — INDIA IR — IRÁN JM — JAMAJKA JP — JAPONSKO KE — KEŇA KR — JUŽNÁ KÓREA KZ — KAZACHSTAN LK — SRÍ LANKA LT — LITVA LV — LOTYŠSKO MA — MAROKO MG — MADAGASKAR MR — MAURETÁNIA MU — MAURÍCIUS MV — MALEDIVY MX — MEXIKO MY — MALAJZIA MZ — MOZAMBIK NA — NAMÍBIA NC — NOVÁ KALEDÓNIA NG — NIGÉRIA NI — NIKARAGUA NZ — NOVÝ ZÉLAND OM — OMÁN PA — PANAMA PE — PERU PG — PAPUA NOVÁ GUINEA PH — FILIPÍNY PF — FRANCÚZSKA POLYNÉZIA PM — SVÄTÝ PETER A MICHAL PK — PAKISTAN PL — POĽSKO RU — RUSKO SC — SEYCHELY SG — SINGAPUR SI — SLOVINSKO SK — SLOVENSKO SN — SENEGAL SR — SURINAM TH — THAJSKO TN — TUNISKO TR — TURECKO TW — TAIWAN TZ — TANZÁNIA UG — UGANDA UY — URUGUAJ VE — VENEZUELA VN — VIETNAM YE — JEMEN YT — MAYOTTE ZA — JUŽNÁ AFRIKA II. Krajiny a územia spĺňajúce podmienky článku 2 ods. 2 rozhodnutia 95/408/ES AM — ARMÉNSKO [2] AO — ANGOLA AG — ANTIGUA A BARBUDA [3] AZ — AZERBAJDŽAN [4] BJ — BENIN BS — BAHAMY BY — BIELORUSKO CG — KONŽSKÁ REPUBLIKA [5] CM — KAMERUN CY — CYPRUS DZ — ALŽÍRSKO ER — ERITREA FJ — FIDŽI GD — GRENADA HK — HONGKONG HU — MAĎARSKO [6] IL — IZRAEL MM — MJANMARSKO MT — MALTA RO — RUMUNSKO SB — ŠALAMÚNOVE OSTROVY SH — SVÄTÁ HELENA SV — SALVÁDOR TG — TOGO US — SPOJENÉ ŠTÁTY AMERICKÉ ZW — ZIMBABWE. [1] Okrem Kosova, ako je definované v Rezolúcii Bezpečnostnej rady OSN 1244 z 10. júna 1999. [2] Povolené len na dovozy živých rakov (Astacus leptodactylus) určených na priamu ľudskú spotrebu. [3] Povolené len na dovozy čerstvých rýb. [4] Povolené len na dovozy kaviáru. [5] Povolené len na dovozy produktov rybolovu ulovených, zmrazených a zabalených do svojho konečného balenia na mori. [6] Povolené len na dovoz živých živočíchov určených na priamu ľudskú spotrebu. --------------------------------------------------